burgasdotpro/wikipedia huggingface dataset:
I Was Made for Lovin’ You

„I Was Made for Lovin’ You“ je skladba americkej hard rockovej skupiny Kiss, pôvodne vydaná z ich albumu "Dynasty" z roku 1979. Bola vydaná ako A-strana ich prvého singlu z albumu. Je druhým singlom skupiny, ktorý bol certifikovaný zlatou platňou s predajom nad 1 milión kópií. Singel bol dňa 16. augusta 1979 certifikovaný v USA platinovou platňou, a dňa 1. augusta 1979 v Kanade. B-strana singlu je skladba „Hard Times“, ktorú napísal Ace Frehley. Singel dosiahol 11. miesto v rebríčku Billboard Hot 100. Skladba sa stala tiež veľkým hitom v Austrálii, kde dosiahla v roku 1979 1. miesto v rebríčku ARIA Charts. Skladba tiež obsadila popredné pozície v rebríčkoch Západnej Európy; dostala sa do Top 20 vo Švédsku, Top 10 v Nórsku, 2. miesto obsadila v rebríčkoch vo Francúzsku, Nemecku, Švajčiarsku a Rakúsku. V Holandsku sa umiestnila na 1. mieste.
Keď v roku 1980 prišiel do skupiny Eric Carr bola skladba hraná na koncertoch v značne rýchlejšom tempe, hlavne kvôli jeho schopnostiam rýchleho hrania na bicích. Smerom k Carrovým posledným rokom života, bola skladba hraná v pôvodnom tempe ako štúdiová verzia, ale s viac rockovým a menej discovým nádychom. Hranie skladby počas vystúpenia "" v Melbourne, bolo sprevádzané orchestrom Melbourne Symphony Orchestra, ktorý mal masky v štýle skupiny Kiss.
Coververzie.
Množstvo interpretov vytvorilo coververzie skladby „I Was Made for Lovin’ You“, vrátane Ankie Bagger, Wink, Chill, Dave Rodgers, Scooter, Heart Attack, Embraze, Queen of Japan, Anna Vissi, Faster Pussycat, Cactus Jack, Maria Mena, Paulina Rubio, the Indigo, Gioia Bruno, Dax Riders, Maki Nomiya, Belladonna a Seduced by Suicide.
2011 CQ1

2011 CQ1 je malý 1,3 metrový asteroid, ktorý bol objavený 4. februára 2011. V deň objavu tesne preletel okolo Zeme vo výške asi 5 500 kilometrov. Zem by však neohrozil, pravdepodobne by sa rozpadol ešte v atmosfére.
Cesta I. triedy 58 (Česko)

Cesta I. triedy 58 je česká cesta I. triedy, ktorá začína v Rožnove pod Radhoštěm na križovatke s cestou I/35 a vedie cez Frenštát pod Radhoštěm, Příbor (križuje I/48 a E462) do Ostravy, kde končí na križovatke s cestou I/11).
Niektoré zdroje trasujú I/58 ďalej cez Bohumín na hraničný prechod do Poľska.
Kontrabas

Kontrabas je najväčší sláčikový hudobný nástroj. Má hlboký tónový rozsah. Má široké využitie v modernom symfonickom orchestri ale aj v džeze a aj v hudobných žánroch ako rock and roll, rockabilly/psychobilly, folk a iné.
Cesta I. triedy 59 (Česko)

Cesta I. triedy 59 je česká cesta I. triedy, ktorá začína v Ostrave na križovatke s cestou I/11 a pokračuje cez Orlovú do Karvinej, kde končí na križovatke s cestou I/67.
Cesta I. triedy 60 (Česko)

Cesta I. triedy 60 je česká cesta I. triedy, ktorá začína v Jeseníku na križovatke s cestou I/44 a vedie cez Lipovú-lázně, Žulovú a Javorník na hraničný prechod do Poľska.
Ferhát Abbás

Ferhát Abbás (* 24. august 1899, Taher, Alžírsko† 24. december 1985, Alžír, Alžírsko) bol alžírsky politik a bojovník za jeho nezávislosť. Bol jedným z autorov "Manifestu alžírskeho ľudu", v rokoch 1946 – 1956 predseda Demokratického zväzu alžírskeho manifestu, ktorého cieľom bola nezávislosť Alžírska od Francúzska a v rokoch 1958 – 1961 predseda exilovej dočasnej vlády. Patril k umiernenému krídlu, akceptovanému Západom. Po získaní nezávislosti v júli 1962 bol krátky čas predsedom Národného zhromaždenia, na protest proti nedemokratickému vývoju v krajine odstúpil a bol niekoľkokrát v domácom väzení.
Cesta I. triedy 62 (Česko)

Cesta I. triedy 62 je česká cesta I. triedy, ktorá začína v Ústí nad Labem na križovatke s cestou I/30 a vedie údolím Labe cez Děčín (križuje I/13) na hraničný priechod Hřensko.
Jack Swagger

Jacob "Jake" Hager, Jr., známy pod prezývkou Jack Swagger (* 24. marec 1982) je americký profesionálny wrestler, ktorý pôsobí v asociácii WWE v rosteri RAW. V minulosti sa venoval zápaseniu.
Klaksvík

Klaksvík () je druhé najväčšie mesto na Faerských ostrovoch. Leží na ostrove Borðoy, ktorý je jedným z najsevernejších Faerských ostrovov. Klaksvik je dôležitým prístavom s rozvinutým rybárskym priemyslom a modernou rybárskou flotilou. S otvorením Leirvického tunela pod morom Norðoyatunnilin v apríli 2006 je mesto spojené s pevninou a teraz môže byť považované za jeden zo hlavných prístavov Faerských ostrovov.
História.
Prvé osídlenie sa datuje ešte do Vikingskej doby. Pôvodne tvorili Klaksvik len štyri farmy. Neskôr sa z nich stali dediny Vágur, Myrkjanoyri a Gerðar Uppsalar, ktoré nakoniec vytvorili v roku 1938 mesto Klaksvík. Jeho rozvoj začal po založení centrálneho skladu pre všetky severné Faerské ostrovy. Postupne sa stalo z Klaksviku moderné mesto a kultúrne a obchodné centrum pre severné ostrovy a Faerské ostrovy ako celok.
Budovy a stavby.
Pivovar.
Pivovar Föroya Bjoren Klaksvík na Faerských ostrovoch je rodinný pivovar, založený v roku 1888. Od jeho začiatku je jeho symbolom baran. Od augusta 2007, kedy spoločnosť Restorffs Bryggjarí skrachovala, je Föroya Bjoren jediným výrobcom piva a nealkoholických nápojov na ostrovoch.
Kostol.
Christianskirkjan bol postavený v roku 1963. Je to prvý kresťanský kostol v Škandinávii postavený v staronórskom štýle. Kostol má najlepšiu akustiku na Faerských ostrovoch vďaka otvorenej strešnej konštrukcii. Je zasvätený pamiatke námorníkov, ktorí prišli o život počas druhej svetovej vojny.
Kultúra.
V Klaksvíku sa koná Summarfestivalurin, najväčší hudobný festival na Faerských ostrovoch.
Grécka kolonizácia

Grécka kolonizácia bola kolonizačná činnosť gréckych obcí (najmä tých, ktoré vytvárali polis) v Stredomorí a Čiernomorí v priebehu 8.6. storočia pred Kr., ktorá bolo podnietená hlavne snahou získať novú poľnohospodársku pôdu, nakoľko v mnohých obciach dochádzalo k preľudneniu. V niektorých prípadoch bola motívom aj nespokojnosť s pomermi v rodnej obci.
Gréci zakladali kolónie (), ktoré boli – s výnimkou aténskych klérúchií () – nezávislé od svojich materských obcí, s ktorou ich spájali najmä náboženské kulty a spoločný dialekt. Ak neskôr občania kolónie sami zakladali novú kolóniu, spravidla požiadali materskú obec o vyslanie niekoho zo svojich významných občanov do čela nových osadníkov.
Príčiny kolonizácie.
Príčiny tzv. veľkej gréckej kolonizácie boli rôzne: v prvom rade to bol relatívny nedostatok pôdy. Od polovice 8. storočia pred Kr. narastal počet obyvateľov v Grécku, okrem toho veľkú časť pôdy sústreďovala vo svojich rukách aristokracia. V tomto období sa v Grécku rozvíjala remeselná výroba, ale v Grécku bol nedostatok surovín (predovšetkým chýbali kovy), preto osídľovali Gréci územia, kde sa nachádzali kovové rudy. S rozvojom remesiel súviselo aj hľadanie odbytísk. Takisto sa zvyšovalo politické napätie v najvyspelejších mestských štátoch (rodová aristokracia na jednej strane proti remeselníkom a obchodníkom na druhej strane), pričom porazená strana sa obyčajne vysťahovala a založila nové mesto.
Prvá vlna kolonizácie.
Prvá vlna kolonizácie prebiehala súčasne s usadzovaním sa Grékov na Balkánskom polostrove smerom na Východ na západnom pobreží Malej Ázie. Jednotlivým kmeňom v Grécku zodpovedalo aj osídlenie od severu na juh: najsevernejšie sa usadili Aitóli, v strednej časti Ióni (tzv. Iónia) a najjužnejšie sa usadili Dóri. Tieto oblasti však osídľovali Gréci aj neskoršie.
Druhá vlna kolonizácie.
Takzvaná „Veľká kolonizácia“ už prebiehala v celom Stredomorí aj v oblasti Čierneho mora. Datuje sa zhruba medzi rokmi 755 – 535. Grécke mestá vtedy kolonizovali oblasti ako južná Galia (založenie Marseille), južné Taliansko a Sicília (Veľké Grécko), Kyrenaiku a Čierne more (Tauris, Kolchis). Existovali dva typy kolónií: "apoikiai" a "emporia". Prvé boli mestské štáty samy o sebe, druhé len grécke obchodné kolónie.
Dôsledky.
Na jednej strane podporila kolonizácia šírenie helenizmu a rozmach gréckeho obchodu. Na druhej strane došlo k prílivu lacného tovaru a potravín na grécku pevninu a masovému upadaniu obyvateľstva gréckych poleis do dlhového otroctva, čo viedlo k zväčšovaniu sociálneho napätia.
Chádža Ahmad Abbás

Chádža Ahmad Abbás (* 7. jún 1914, Pánípat, India† 1. jún 1987, Bombaj) bol indický spisovateľ, novinár, scenárista a filmový režisér. Jeho diela sa venovali najchudobnejším vrstvám indického obyvateľstva. Od roku 1958 člen Svetovej rady mieru.
Diadochovia

Diadochovia sú nástupcovia Alexandra Veľkého, ktorí si medzi sebou v rokoch 322 – 301 pred Kr., počas tzv. vojen diadochov rozdelili Alexandrovu ríšu. Boli to prevažne Alexandrovi spoločníci a generáli, ktorí po jeho smrti najprv dostali na starosť jednotlivé provincie. Pôvodne len ako správcovia území, ktoré mal zdediť Alexandrov syn Alexander IV. Aigos. Ten bol však len dieťaťom a spoluvládca Filip III. Arrhidaios nebol dostatočne silnou osobnosťou, aby ríšu udržal pohromade. Diadochovia sa preto rýchlo zmenili na suverénnych vladárov, ktorí medzi sebou začali bojovať o moc. Tí, ktorí dokázali uhájiť alebo dokonca rozšíriť svoje územia, prijali titul kráľa a založili nástupnícke kráľovstvá a vlastné dynastie.
Fanariot

Fanarioti ("gr. Φαναριώτες - Fanariotes, rum. Fanarioţi, bul. Фaнариоти" - Fanarioti) sú:
Fanarioti vo význame b boli vplyvná grécka diaspora, vrátane helenizovaných Rumunov, Arumunov a ortodoxných Albáncov. Ich centrom sa stala vtedajšia prominentná konštantínopolská štvrť Fanar ("slovensky: maják"), kde mal svoje sídlo aj ekumenický patriarcha. Medzi fanariotmi boli aj potomkovia byzantskej aristokracie.
Fanarioti sa už od 17. storočia postupne presadzovali v štátnej správe Osmanskej ríše, najviac vo Valašsku a Moldavsku, kde zastávali významné úrady. Vo svojich rukách však mali, spoločne s ostatnými miestnymi Grékmi aj celkový obchod Konštantínopola. Rodiny fanariotov boli medzi sebou sobášne prepojené. Väčšina z nich stála v opozícii voči gréckemu povstaniu, ktoré prepuklo v 20. rokoch 19. storočia. Dôvodom tohto postoja bol strach zo zhoršenia postavenia gréckeho živlu v rámci Osmanskej ríše. Napriek tomu sa hlavne mladší členovia Fanariotov k tomuto povstaniu aktívne pripojili a v rámci tajného spolku Filiki Eteria sa zúčastnili aj jeho prípravy (napr. Alexandros Ypsilantis a Dimitrios Ypsilantis či Alexandros Mavrokordatos). Alexandros Ypsilantis stál na čele vôbec prvého veľkého protiosmanského povstania vo Valašsku, zatiaľ čo jeho brat Dimitrios patril medzi najvplyvnejších generálov a politikov počas gréckeho povstania. 
Priezviská hlavných fanariotských rodov:
Európska futsalová únia

Európska futsalová únia (, skr. UEFS) je európska športová organizácia pre sálový futbalfutsal. Únia bola založená v roku 1988 a v roku 2013 združuje 34 národných futsalových zväzov. Sídli v Moskve, v Rusku, a jej prezidentom je Rus Valerij Achumjan. UEFS je jednou z štyroch členských konfederácií Svetovej futsalovej asociácie (AMF).
Filiki Eteria

Filiki Eteria alebo Filiké Hetairia (iné názvy: Spoločnosť priateľov, Združenie priateľov, Spolok priateľov, Priateľská spoločnosť, Priateľské združenie; po novogrécky: Φιλική Εταιρεία – Filiki Eteria alebo Εταιρεία των Φιλικών – Eteria ton Filikon, staršia gréčtina: Φιλική 'Εταιρια – Filiké Hetairia) bola hetairia (tajná organizácia) pracujúca začiatkom 19. storočia na zvrhnutí osmanskej správy v Grécku a vytvorení samostatného gréckeho štátu. 
Členmi tohto združenia boli hlavne mladí fanariotskí Gréci z Ruska a ľudoví náčelníci z vtedajšieho Grécka. Jedným z vodcov organizácie bol aj Alexandros Ypsilantis. Snaha "Filiki Eterie" bola korunovaná úspechom – roku 1821 povstalo grécke obyvateľstvo proti osmanskej nadvláde a o desať rokov neskôr bol veľmocmi uznaný samostatný grécky štát ako nové Grécke kráľovstvo.
Spoločnosť priateľov

Spoločnosť priateľov môže byť:
Cesta I. triedy 63 (Česko)

Cesta I. triedy 63, pôvodne Rýchlostná cesta R63 () je česká cesta I. triedy, ktorá začína v Bystřanoch na križovatke s cestou I/8 a vedie do Řehlovíc. Plní funkciu privádzača na diaľnicu D8 smerom z Teplic. Mala byť prečíslovaná aj na rýchlostnú cestu R13. Prechádza po nej medzinárodná cesta E442.
Cesta I. triedy 61 (Česko)

Cesta I. triedy 61 je česká cesta I. triedy, ktorá začína v Makotřasoch na križovatke s cestou I/7 a vedie cez Kladno a Malé Přítočno na križovatku s cestou I/6 a E48, kde končí.
Cesta I. triedy 64 (Česko)

Cesta I. triedy 64 je česká cesta I. triedy, ktorá začína v meste Františkovy Lázně na križovatke s cestou I/21 a E49 a cez Hazlov a Aš vedie na štátnu hranicu, kde končí.
Ceruzkový článok

Ceruzkový článok (iné názvy: ceruzkový monočlánok, ceruzková batéria, hovorovo ceruzková baterka; jazykovo nevhodne: tužkový (mono)článok, tužková batéria, tužková baterka; nabíjateľný aj ceruzkový akumulátor, jazykovo nevhodne tužkový akumulátor) je skôr hovorové označenie monočlánku (batérie) v tvare tyčinky, presnejšie to môže byť:
Cesta I. triedy 65 (Česko)

Cesta I. triedy 65 je česká cesta I. triedy, ktorá vytvára dopravné napojenie mesta Jablonec nad Nisou na cestu I/35 a E442, vedúcu z Prahy do Liberca. Začína na križovatke s cestou I/14 a cez Rychnov u Jablonce nad Nisou vedie k obci Jeřmanice, kde na križovatke s I/35 končí.
Cesta I. triedy 66 (Česko)

Cesta I. triedy 66 je česká cesta I. triedy, ktorá začína v meste Příbram na križovatke s cestou I/18 a vedie k obci Milín, kde na križovatke s cestou I/4 končí.
Inachos

Inachos môže byť:
Cesta I. triedy 68 (Česko)

Cesta I. triedy 68 je česká cesta I. triedy, ktorá začína pri obci Třanovice na križovatke s diaľnicou D48 a E462 a vedie cez Třinec a Jablunkov na štátnu hranicu so Slovenskom, odkiaľ pokračuje ako slovenská cesta I/11. Celková dĺžka je 31,881 km a v úseku Třanovice – Bystřice (16,438 km) je označená ako cesta pre motorové vozidlá. V celej dĺžke je súčasťou cesty E75.
Dejiny.
Pôvodne cesta začínala na križovatke s diaľnicou D48 pri obci Horní Tošanovice a cez Hnojník viedla ku križovatke Nebory s cestou I/11. Jej dĺžka bola 7,5 km.
Slávnostný začiatok výstavby štvorprúdovej preložky cesty prebehol 6. novembra 2019, do prevádzky bola v polovičnom profile uvedená 28. marca 2023, úplné sprevádzkovanie nastalo 21. augusta 2023. Táto preložka bola pôvodne súčasťou plánovanej rýchlostnej cesty R67 (Bohumín (D1) – Havířov – Třanovice (D48) – Třinec – Slovensko), po zrušení kategórie rýchlostných ciest je v tomto úseku plánovaná výstavba cesty I/68 v parametroch cesty pre motorové vozidlá.
V priebehu roka 2023 sa súčasťou cesty stal aj úsek Nebory – štátna hranica, ktorý dovtedy tvoril súčasť cesty I/11.
Cesta I. triedy 69 (Česko)

Cesta I. triedy 69 je česká cesta I. triedy, ktorá začína vo Vsetíne na križovatke s cestou I/57 a cez Liptál vedie do Vizovíc, kde končí na križovatke s cestou I/49.
AFL Europe

AFL Europe je európska športová organizácia pre austrálsky futbal. Federácia bola založená v roku 2010 a v súčasnosti (2011) združuje 19 národných zväzov austrálskeho futbalu. Sídli v Frankfurte nad Mohanom, v Nemecku. 
História.
Počas posledných 10 rokov vzrástol záujem o austrálsky futbal v Európe. Najprv v roku 2005 vznikla "Aussie Rules Europe", ktorá však nebola zastrešujúcou európskou organizáciou, ale slúžila iba na propagovanie austrálskeho futbalu v Európe. S pomocou nej však vzniklo prvé európske vrcholné podujatieEurópsky pohár. Prvé rokovania o založení strešnej organizácie padli na konferencii v chorvátskom Záhrebe v roku 2009 pri príležitosti Európskeho pohára 2009. V januári 2010 na konferencii vo Frankfurte nad Mohanom aj pri účasti zástupcov AFL (austrálsky národný zväz austrálskeho futbalu) došlo k založeniu "European Australian Football Association (EAFA)". AFL sa zaviazala podporiť asociáciu aj finančnými príspevkami. Na konferencii v talianskom Parabiago v októbri 2010 je asociácia premenovaná na "AFL Europe".
Členské federácie.
Riadni členovia
1 Len anglické kluby
Čakatelia na členstvo
Cesta I. triedy 71 (Česko)

Cesta I. triedy 71 je česká cesta I. triedy, ktorá začína v meste Uherský Ostroh na križovatke s cestou I/55 a cez Blatnice pod Svatým Antonínkem (križuje I/54) vedie na hraničný prechod Velká nad Veličkou–Vrbovce, kde končí a kde na ňu nadväzuje slovenská cesta II/499.
Norðoyri

Norðoyri (dánsky: Nordøre) je dedina na Faerských ostrovoch na severnom ostrove Borðoy. Patrí k mestu Klaksvík.
Dejiny.
Prvá písomná zmienka je z roku 1584, ale vykopávky v Islendingatoftir, niekoľko kilometrov južne od Norðoyri ukázali, že toto miesto bolo osídlené už v časoch Vikingov. V blízkosti týchto vikingských hrobov bol 12. marca 1745 zničený statok snehovou lavínou. Presne o 20 rokov neskôr túto farmu stretol rovnaký osud. Jej ruiny sú viditeľné dodnes. V roku 1945 tu bol umiestnený pomník, ktorý pripomína tieto tragické udalosti. 
Obyvateľstvo.
V posledných 25 rokoch vzrástol počet obyvateľov, pričom nepochybným faktorom bola blízkosť obce s mestom Klaksvík. V roku 1985/86 na tomto mieste žilo iba 15 ľudí. Potom, v rokoch 1988 až 1991 sa počet obyvateľov náhle strojnásobil až na 60 obyvateľov, za posledných 5 rokov rastie pomaly, pohybuje sa na úrovni okolo 90. 1. januára 2011 v dedine žilo 93 obyvateľov.
Matraské zápisky.
V roku 1813 Samuel Michael Matras, šerif severných ostrovov, začal zapisovať rôzne údaje súvisiace s prevádzkou farmy (sušenie sena a obilia, rast obilia či zemiakov) do denníka. Keď Samuel zomrel v roku 1857, v zápiskoch pokračoval jeho syn Albert Josias Michael (1815 – 1889) a napokon jeho syn Samuel Michael, ktorý pokračoval v denníku ešte ďalšie tri roky až do roku 1892. Tieto zápisky (Matrasdagbøkur) boli zachované a poskytujú nebývalý pohľad na poľnohospodárstvo na Faerských ostrovov počas veľkej časti 19. storočia (1813 – 1892). Denníky ukazujú, ako nové plodiny ako zemiaky postupne vytláčali obilie, aby ho od roku 1855nahradili úplne. Zemiaky lepšie odolávali vrtochom počasia, boli stabilnejšie a flexibilnejšie v porovnaní s obilím. Ďalej zápisky obsahujú informácie, ktoré pripúšťajú klimatické zmeny. Rodina Matrasovcov ešte teraz vlastní nehnuteľnosti v Norðoyri.
Abbás I. (Perzia)

Abbás I. alebo Abbás I. Veľký (perzsky: شاه عباس بزرگ; * 27. január 1571, Herat, Safíjovská ríša† 19. január 1629, Mazandaran, Safíjovská ríša) bol 5. safíjovským šáhom (kráľom) Iránu, a je všeobecne považovaný za jedného z najväčších vládcov iránskej histórie a dynastie Safíjovcov. Bol tretím synom šáha Muhammada Chodábendeho.
Hoci Abbás vládol počas vrcholu iránskej vojenskej, politickej a ekonomickej moci, na trón sa dostal v ťažkých časoch Safíjovskej ríše. Pod jeho neefektívnym otcom krajinu zachvátili nezhody medzi rôznymi frakciami armády Qizilbaš, ktorá zabila Abbásovu matku a staršieho brata. Medzitým iránski nepriatelia, Osmanská ríša a Uzbeci, využili tento politický chaos na to, aby sa zmocnili územia pre seba. V roku 1588 jeden z vodcov Qizilbašu, Muršid Qoli chán, prevratom zvrhol šáha Muhammeda a usadil na trón 16-ročného Abbása. Abbás sa však čoskoro chopil moci sám. 
Pod jeho vedením Irán vyvinul systém gilman, kde sa tisíce adygských, gruzínskych a arménskych otrokov pripojili k civilnej správe a armáde. S pomocou týchto novovytvorených vrstiev v iránskej spoločnosti (iniciovanej jeho predchodcami, ale počas jeho vlády sa výrazne rozšíril) sa Abbásovi podarilo zatieniť moc Qizilbašu v civilnej správe a armáde. Tieto akcie, ako aj jeho reformy iránskej armády, mu umožnili bojovať proti Osmanom a Uzbekom a znovu dobyť stratené iránske provincie vrátane Kachetie, ktorej ľud podrobil rozsiahlym masakrom a deportáciám. Na konci osmanskej vojny v rokoch 1603 - 1618 získal Abbás opäť vládu nad Zakaukazskom a Dagestanom, ako aj nad oblasťami východnej Anatólie a Mezopotámie. Vzal späť pôdu aj od Portugalcov a Mughalov a rozšíril iránsku vládu a vplyv na severnom Kaukaze, mimo tradičných území Dagestanu. 
Abbas bol veľký staviteľ a presťahoval hlavné mesto svojho kráľovstva z Kazvínu do Isfahánu, čím sa mesto stalo vrcholom safíjovskej architektúry. V neskorších rokoch, po súdnych intrigách, do ktorých bolo zapojených niekoľko popredných Čerkesov, Abbás začal byť podozrivý voči svojim vlastným synom a nechal ich zabiť alebo oslepiť.
Cesta I. triedy 67 (Česko)

Cesta I. triedy 67 je česká cesta I. triedy, ktorá začína na hraničnom prechode pri meste Bohumín, následne križuje diaľnicu D1 a vedie cez Karvinú (križuje I/59) do Českého Těšína, kde križuje cestu I/48 a medzinárodné cesty E75 a E462 a končí na križovatke s I/11.
Nikelkadmiový akumulátor

Nikelkadmiový akumulátor (iné názvy: nikel-kadmiový akumulátor, niklokadmiový akumulátor, niklovo-kadmiový akumulátor, NiCd akumulátor, hovorovo je namiesto slova akumulátor slovo batéria) je alkalický akumulátor (nabíjateľný elektrochemický článok), ktorého kladný článok obsahuje ako elektroaktívnu látku oxidy niklu a záporný článok zmes kadmia a železa.
Označenie obalu podľa materiálového zloženia

Označenie obalu podľa materiálového zloženia (príloha vyhlášky MŽP SR zo 14. 3. 2011) alebo označenie obalu údajom o materiálovom zložení obalu (zákon č. 119/2010) je v slovenských predpisoch používaný výraz pre skratku a/alebo číslovanie (a prípadne aj symbol), ktorá/-é/-ý označuje na obale charakter použitého obalového materiálu a slúži na uľahčenie "zberu, opätovného použitia a zhodnocovania vrátane recyklácie" ako to požaduje okrem iného čl. 8 smernice 94/62/ES v platnom znení. Označenie teda slúži na jednoduché označenie materiálu alebo viacerých materiálov, z ktorých bol vyrobený výrobok, na ktorom je kód umiestnený.
Alfanumerická časť označenia sa neformálne občas označuje ako recyklačný kód/kód recyklácie. "Výtvarná" časť označenia (t. j. trojuholník tvorený troma šípkami) sa neformálne označuje aj ako recyklačný symbol/symbol recyklácie/recyklačný znak, jeho prítomnosť v označení však v EÚ nie je povinná (slovenská vyhláška ich použitie charakterizuje ako "ďalšiu možnosť" označenia obalu podľa materiálového zloženia). 
V Európe alfanumerickú časť pod opisným označením číslovací a skratkový systém stanovuje rozhodnutie Komisie 97/129/ES. Skratky látok sú pôvodne prebrané z normy ISO 1043. Časť číslovania je pôvodne prebraná z amerického systému SPI resin identification coding system z roku 1988.
Podobné alebo rovnaké číslovania, skratky a symboly sa používajú aj mimo Európy. 
Európske označenie.
Na batérie sa vzťahuje smernica 91/157/EHS, podľa ktorej majú byť batérie označené značkou prečiarknutého smetného koša a niektoré aj označené príslušnou chemickou značkou (Hg, Cd či Pb) .
Recyklačný symbol

Recyklačný symbol alebo symbol recyklácie alebo recyklačný znak je medzinárodne uznávaný znak symbolizujúci recyklovateľný materiál. Pozostáva z troch "naháňajúcich sa" šípok (ľubovoľnej farby vrátane bezfarebných) umiestnených do trojuholníka; ako celok tvoria Möbiov list.
Vytvoril ho Gary Anderson v roku 1970. Bol inšpirovaný najmä tvorbou M.C. Eschera alebo takzvaným Möbiovým listom. Jeho úmyslom bolo vytvoriť symbol, ktorý bude mať časti všetkých geometrických tvarov – trochu oválny, trochu hranatý a zároveň okrúhly – a symbol, ktorý je vyjadruje aj proces.
Leirvík

Leirvík () je dedina na Faerských ostrovoch a významný regionálny prístav na východnom pobreží druhého najväčšieho ostrova Eysturoy. 
Leirvik má 867 obyvateľov (31. decembra 2002). Dedina tvorila samostatnú obec ("Lervig komunna"), no 1. januára 2009 sa spojila s dedinou Gøtu a vytvorili tak jednu obec pod názvom "Eysturkommuna". Okrem trajektového spojenia s mestom Klaksvík je pre dedinu dôležitý rybársky priemysel.
Archeologické vykopávky ukázali, že dedina bolo prvýkrát osídlená okolo 9. storočia Vikingami. Hovorí sa, že všetci obyvatelia zomreli v roku 1349 v dôsledku moru.
Externé odkazy.
Oficiálne stránky obce
Majstrovstvá Európy v austrálskom futbale

Majstrovstvá Európy v austrálskom futbale sú najvyššie európske medzinárodné podujatie národných družstiev v austrálskom futbale, ktoré riadi AFL Europestrešná organizácia austrálskeho futbalu v Európe. Ich história sa začala v roku 2010, kedy sa spoločne v Dánsku a Švédsku konal prvý turnaj majstrovstiev Európy. Majstrovstvá prebiehajú s 3-ročnou periodicitou. V roku 2016 sa prvýkrát organizoval spolu s mužským aj ženský turnaj. V prvých dvoch edíciách zvíťazilo , na ďalších dvoch turnajoch zvíťazilo .
Palomar Observatory

Palomar Observatory je americké súkromné observatórium v Kalifornii v San Diego County. Vlastníkom a správcom je California Institute of Technology (Caltech). Observatórium v súčasnosti pozoruje pomocou troch hlavných ďalekohľadov. Okrem toho je tam umiestnený aj skúšobný interferometer.
Nachádza sa vo výške
California Institute of Technology

California Institute of Technology (prekladané ako Kalifornská technická univerzita, Kalifornská vysoká škola technická alebo nepresne ako Kalifornský technologický inštitút; skrátene Caltech) je súkromná univerzita so zameraním na výskum v oblasti vedy, technológie a inžinierstva. Nachádza sa v meste Pasadena v Kalifornii v USA. Kampus univerzity zaberá asi 50 ha a leží približne 18 km severovýchodne od Los Angeles. Je relatívne malou školou, v súčasnosti ho navštevuje 2100 študentov. Je však jednou z najuznávanejších svetových univerzít. Školu absolvovalo 17 držiteľov Nobelovej ceny.
Napriek tomu, že bola pôvodne založená ako prípravná a odborná škola (v roku 1891 Amosom G. Throopom), začiatkom 20. storočia ju navštevovalo viacero významných vedcov ako George Ellery Hale, Arthur Amos Noyes, alebo Robert Andrews Millikan. Po tom, čo boli prípravné a odborné školy roku 1910 zrušené bola škola premenovaná a dodnes pôsobí pod svojim súčasným názvom Kalifornský technologický inštitút. V roku 1934 sa škola stala súčasťou Asociácie amerických univerzít.
Atacamatitan

Atacamatitan je vyhynutý rod sauropóda zo skupiny Titanosauria, žijúceho v období vrchnej kriedy na území dnešného juhoamerického štátu Čile. Holotyp nesie označenie SGO-PV-961 a pozostáva z neúplnej kostry (niekoľko chrbtových a chvostových stavcov, rebrá, hrudná kosť, neúplné nadlaktie, pravá stehenná kosť). Fosílie boli nájdené v súvrství Tolar. Lokalita nálezu je blízko mesta Conchi Viejo v púšti Atacama (oblasť Antofagasta). Pomenovaný a opísaný bol paleontológmi Alexander W.A. Kellner, David Rubilar-Rogers, Alexander Vargas a Mario Suárez v roku 2011 ako typový a zároveň jediný druh, Atacamatitan chilensis.
Inline skater hockey

 
Inline skater hockey (angl. "inline skater hockey", nem. "Inline-Skaterhockey") je kolektívny šport a loptová hra, ktorá sa hrá na dve bránky na inline korčuliach alebo zriedkavo na kolieskových korčuliach. Šport, v ktorom proti sebe nastupujú dve 5-členné družstvá, je podobný inline hokeju či hokejbalu. Cieľom hry je dopraviť loptičku pomocou hokejovej palice, do bránky. 
Dejiny.
Šport vznikol na začiatku 80. rokov v USA. Odtiaľ prenikol do Európy, konkrétne do Nemecka. Na začiatku 90. rokov sa rozšíril do okolitých krajín ako Dánsko, Švajčiarsko, Rakúsko či Holandsko. Už v roku 1988 vznikla v Európe strešná organizácia pre tento šport, a to "European Street Hockey Association". Jej niekoľkonásobným retransformovaním vznikla v roku 1998 dnešná medzinárodná strešná organizácia s nazvom "Medzinárodná federácia inline skater hockey (IISHF)".
Pitané

Pitané alebo Pitana () môže byť:
Touch (ragby)

Touch (iné názvy: touch rugby, touch football) je kolektívny šport a loptová hra, ktorá sa hrá na trávnatej ploche, a ktorá je veľmi podobná rugby union alebo rugby league. Ide o soft-kontaktný šport, v ktorom kontakt so súperom je limitovaný. Cieľom hry je dopraviť oválnu loptu pomocou rúk do bránkoviska. Charakteristickou črtou športu je jednoduchosť pravidiel, samotná hrateľnosť, minimálne požiadavky na vybavenie hráčov a možnosť zahrať si kontaktný šport bez väčšieho rizika zranenia. Najväčšou zvláštnosťou je možnosť hrať v kategórii zmiešaných družstiev mužov a žien. Špeciálnym variantom športu je plážové touch rugby, v ktorom nastupujú družstvá o 1 hráča menej.
Dejiny.
Touch rugby vzniklo v Austrálii v roku 1923 ako oddychová forma hry pre hráčov ragby ligy a taktiež ako voľná hra pre nižšie sociálne vrstvy v parkoch. Základné pravidlá boli založené v roku 1960. Do povedomia ako samostatný šport sa dostal až založením prvého austrálskeho klubu "South Sydney Touch Football Club" v roku 1968. Ako oficiálne kodifikovaný šport sa začal hrať na prelome rokov 1972 a 1973 v Brisbane a už v roku 1975 sa dostal na Nový Zéland. Šport sa neskôr dostal aj do ostatných pacifických krajín a do Spojeného kráľovstva. Od roku 1988 sa pravidelne organizujú majstrovstvá sveta, do ktorých sa môže zapojiť vyše 40 krajín, v ktorých sa touch rugby hrá. Medzinárodné touch rugby vo svete spravuje Medzinárodná federácia touch rugby (FIT).
MGMT

MGMT je americká alternatívna rocková skupina, ktorú založili Benjamin Goldwasser a Andrew VanWyngarden. Po vydaní ich prvého albumu, členovia vtedajšej skupiny Matthew Asti, James Richardson a Will Berman sa pripojili k jadru skupiny v štúdiu. Skupina založená na Wesleyan University a pôvodne pod Cantora Records, neskôr v roku 2006 podpísala zmluvu s vydavateľstvami Columbia Records a Red Ink.
Prvý album skupiny, "Oracular Spectacular" debutoval na 12. mieste v rebríčku UK Albums Chart a na 6. mieste v rebríčku ARIA Charts, pričom dosiahol 1. miesto v rebríčku Top Heatseekers. Takisto bol menovaný 18. albumom desaťročia časopisom "Rolling Stone" a najlepším albumom roka 2008 časopisom "NME". Skupina sa objavila aj v rebríčku Triple J Hottest 100 so songlami „Electric Feel“ na 2. mieste, „Kids“ na 5. mieste a „Time to Pretend“ na 18. mieste. Skupina MGMT bola v roku 2010 nominovaná na Grammy Award v kategórii Best New Artist a ich skladba „Kids“ bola nominovaná v kategórii Best Pop Performance By a Duo or Group with Vocals. Počas Grammy Awards 2009 Justice remix skladby „Electric Feel“ vyhral cenu Grammy v kategórii Best Remixed Recording, Non-Classical. Ich druhý album "Congratulations" bol vydaný dňa 13. apríla 2010. 17. septembra 2013 vyšiel tretí album s názvom MGMT.
Nicolò dell’Abbate

Nicolò dell’Abbate (* 1509 až 1512, Modena, Taliansko – † 1571, Fontainebleau, Francúzsko) bol taliansky maliar, jeden z predstaviteľov manierizmu. Zakladateľ tzv. školy z Fontainebleau, kde sa podieľal na výzdobe miestneho zámku. Venoval sa predovšetkým portrétnej maľbe a krajinomaľbe.
Horseball

Horseball je kolektívny šport a loptová hra, ktorá sa hrá v sedlách koní, a ktorá má prvky ragby, póla alebo pólokrosu. Cieľom hry je dopraviť špeciálnu loptu pomocou rúk do visutého sieťovaného koša. Je to jedna z oficiálnych športových disciplín Medzinárodnej jazdeckej federácie (FEI).
Dejiny.
Predchodca tohto športu, pato (ktorý sa dodnes v Argentíne hráva), vznikol okolo roku 1700 v Argentíne. Kvôli vysokej úmrtnosti hráčov bol v roku 1790 zakázaný. Znovu sa začal hrávať až v 20. storočí a v Argentíne v roku 1941 vznikol národný pato zväz. Odvtedy sa šport rozšíril do sveta, hlavne do Európy, kde dostal názov "horseball". Dnes je tento šport kontrolovaný Medzinárodnou horseballovou federáciou (FIHB) a hrá sa vrcholovo vo vyše pätnástich krajinách.
Abbé (jazero)

(Lac) Abbé (po francúzsky; iné názvy: fra. (Lac) Abhe Bad, amh. Abhe Bid Hajk) je slané jazero vo východnej Afrike. Nachádza sa na hraniciach Etiópie a Džibutska v Danakilskej preliačine. Jeho prítokom je rieka Awaš, jazero nemá prirodzený odtok.
Interkros

Interkros (neoficiálne aj softkros) je bezkontaktný kolektívny šport a loptová hra, ktorá vzišla z lakrosu, a v ktorej proti sebe nastupujú dve 5-členné družstvá. Cieľom hry je dopraviť loptičku pomocou špeciálnej lakrosky do bránky. 
Dejiny.
Šport začal vznikať v roku 1980 v Kanade, kde tím sociológov, psychológov a učiteľov telesnej výchovy vytvoril nový bezkontaktný šport pre deti, ktorý vzišiel z princípov lakrosu a bol hrateľný v telocvičniach na školách. V roku 1982 vznikli prvé oficiálne pravidlá interkrosu a v roku 1985 sa hral prvý oficiálny zápas mužov. V tomto roku bola založená aj Medzinárodná interkrosová federácia (FIIC) so sídlom v Montreale (dnes Paríž), ktorej účelom bola propagácia nového športu a rozvoj v zahraničí. Šport si razil cestu najprv do Európy a hlavne v Česku a Švajčiarsku sa rýchlo spopularizoval.
Vedúca loď

Vedúca loď alebo vedúci triedy je prvá zo série alebo triedy lodí, v ktorej všetky sú stavané podľa rovnakého konštrukčného projektu. Termín je používaný vojnovými loďami a väčšími civilnými loďami.
Pomenovanie.
Triedy lodí sú obvykle pomenovávané dvomi rozdielnymi spôsobmi. Buď je celá trieda pomenovaná podľa prvej lode skonštruovanej v rámci jednej triedy, napr. celá trieda Pennsylvania je pomenovaná podľa lode USS "Pennsylvania". V Britskom kráľovskom námorníctve bývajú oproti tomu triedy (teda aj vedúce lode) pomenovávané podľa svetových domorodých kmeňov, napr. HMS "Mohawk". Pokiaľ jedna krajina vyrobí triedu lodí pre inú krajinu, stáva sa prvá aktívna jednotka v jej rámci automaticky vedúcim plavidlom, napr. prvá fregata triedy "Oliver Hazard Perry", vyrobená v Spojených štátoch, je v Austrálskom kráľovskom námorníctve vedúcim plavidlom triedy "Adelaide". V civilnej sfére je napríklad trieda výletných lodí "Sun" pomenovaná po "Sun Princess", prvej lodi postavenej v rámci tejto triedy.
Baterka

Baterka môže byť hovorovo:
Tchoukball

Tchoukball alebo tchouk ball [vyslov: čukbal] je bezkontaktný kolektívny šport a loptová hra, ktorá obsahuje prvky hádzanej, volejbalu či baskickej peloty. Cieľom hry je dopraviť od odrazovej konštrukcie loptu do vymedzeného pásma tak, aby ju súperiaci hráč nechytil či neodbil. 
Názov "tchoukball" pochádza z dvoch slov"tchouk" (foneticky "čuk"), čo je zvuk, ktorý vydáva lopta odrazená od konštrukcie, a "ball", lopta.
Dejiny.
Zakladateľom je švajčiarsky biológ Dr. Hermann Brandt, ktorý na začiatku 70. rokov vytvoril nový šport, ktorý bol tímový, a ktorý neumožňoval fyzický kontakt so súperom a preto aj redukoval riziko zranení. Po tom, čo už v roku 1971 vznikla Medzinárodná tchoukballová federácia (FITB), sa šport rýchlo rozšíril hlavne do Ázie a dnes je napríklad na Taiwane tretím najpopulárnejším športom vôbec. Dr Herman Brandt zomrel v roku 1972, teda v čase, kedy vznikali oficiálne pravidlá. Tchoukball sa v roku 1989 dostal dokonca na Svetové hry v Karlsruhe. Dnes sa šport hrá vo vyše 30 štátoch sveta na štyroch kontinentoch.
Mestské divadlo Mladá Boleslav

Mestské divadlo Mladá Boleslav (skratka MDMB) je profesionálne divadlo, ktorého zriaďovateľom je mesto Mladá Boleslav. Pôsobí na dvoch scénach secesnej budovy v Palackého ulici, ktorá bola postavená v roku 1909 na podnet mladoboleslavských divadelných ochotníkov, ktorí pred výstavbou divadla hrali už od polovice 19. storočia v sálach miestnych hostincov, medzi rokmi 1878 a 1904 aj v divadelnej sále mladoboleslavskej radnice. Prevádzka súčasnej divadelnej budovy bol slávnostne zahájená 21. novembra 1909 inscenáciou Lucerna od Aloisa Jiráska. Profesionálny umelecký súbor pôsobí v mestskom divadle od roku 1945, v rokoch 1966 – 1994 bolo divadlo zlúčené s divadlom v Kladne pod názvom Divadlo Jaroslava Průchy (neskôr Stredočeské divadlo Kladno a Mladá Boleslav). Počas tejto éry došlo ku generálnej rekonštrukcii budovy a vytvorenie druhej, alternatívnej scény. Samostatné mestské divadlo funguje od roku 1994.
League

League (angl. liga) môže byť:
Štátny znak Iránu

Štátny znak Iránu tvoria štyri malé polmesiace, obklopujúce zvisle ležiacu čepeľ meča, nad ktorou je umiestnený znak arabského písma nazývaný at-tašdíd. Kresba znaku je štylizácia Allahovho mena. Päť hlavných prvkov znaku symbolizuje päť základných pilierov islamu a ich zvislá poloha naznačuje cestu k jedinému bohu. Štyri polmesiace predstavujú fázu jeho narastania, tak ako rastie islamská viera. Meč znamená silu a statočnosť, ktorá je navyše zosilnená znakom at-tašdíd. Podoba znaku zároveň evokuje predstavu zemského glóbusu.
Iránsky znak sa dostal do znakovej sady Unicode na pozíciu U+262B (☫) pod menom „Persian Symbol“ ("perzský symbol").
Technologický inštitút

Technologický inštitút (väčšinou ako preklad anglického "institute of technology") môže byť:
Polytechnikum

Polytechnikum môže byť:
Avianca

Avianca, akronym "Aerovías del Continente Americano S.A.", je kolumbijská národná letecká spoločnosť, so sídlom na "El Dorado International Airport" v Bogote.
Spoločnosť Avianca je najväčšou leteckou spoločnosťou v Kolumbii a jednou z najväčších aerolínií v Latinskej Amerike.
Artemisia

Artemisia môže byť:
Majstrovstvá klubov FIFA 2011 – Finále

Finále Majstrovstiev klubov FIFA 2011 sa konalo 18. decembra 2011 a stretli sa v ňom brazílsky klub Santos FC a španielsky klub FC Barcelona. Hralo sa na štadióne Nissan Stadium v Jokohame. Zápas skončil víťazstvom klubu FC Barcelona 4-0. Získal tak druhý titul z tohto podujatia a stal sa prvým viacnásobným držiteľom víťazstva v tomto turnaji.
Zápas.
Zhrnutie zápasu.
V prvom polčase herne dominovali hráči Barcelony. Prvú veľkú šancu mali Lionel Messi a Thiago Alcântara v 12. minúte, ale brankár Santosu Rafael Cabral situáciu nebezpečnú situáciu pred svojou bránkou úspešne vyriešil. Prvý gól vsietil Messi o päť minút neskôr po prihrávke od Xaviho. O ďalších sedem minút vyhrávala Barcelona už po nechytateľnej strele od Xaviho. Santos sa usiloval o redukciu nepriaznivého stavu, ale strelu Borgesa brankár Víctor Valdés zneškodnil. Ešte na konci polčasu zvýšil náskok Barcelony na 3-0 Cesc Fàbregas.
V druhom polčase bol aktívnejší Santos. Neymar sa dostal v 57. minúte do sľubnej šance, ale jeho pokus o hlavičku skončil mimo ihriska. Potom začala opäť dominovať Barcelona, čo sa prejavilo šancou Daniela Alvesa a v 82. minúte gólom Messiho, čím sa uzatvoril výsledok zápasu pre favorita z Barcelony.
Majstrovstvá klubov FIFA 2012

Majstrovstvá klubov FIFA 2012 bol deviaty ročník majstrovstiev klubov FIFA a už po šiestykrát sa uskutočnil v Japonsku. Turnaj sa začal 6. decembra a skončil 18. decembra. Víťazom sa stal brazílsky klub Corinthians, keď vo finále porazil anglický klub Chelsea FC 1 - 0. Najlepším strelcom sa stal Argentínčan César Delgado a Japonec Hisato Satō s dvoma gólmi. Najužitočnejším hráčom turnaja sa stal Brazílčan Cássio Ramos. Zápas o tretie miesto vyhral mexický klub C.F. Monterrey.
Heineken International

Heineken International /ˈɦɛinəkən/ je holandská pivovarnícka spoločnosť, založená v roku 1864 Gerardom Adriaanom Heinekenom v Amsterdame. V roku 2007 vlastnil Heineken 125 pivovarov vo viac ako 70 krajinách a zamestnáva približne 54 000 ľudí. Ten varí a predáva viac ako 170 medzinárodných prémiových, regionálnych a špeciálnych pív, vrátane Cruzcampo, Tiger Beer, Żywiec, Krušovice, Starobrno, Zagorka, Birra Moretti, Ochota, Murphy’s. Hlavným konkurenčným pivom je samozrejme Pilsener Urquell z Plzne.
S výročnou produkciou piva s hodnotou 139,2 milióna hektolitrov, je Heineken tretím najväčším pivovarom na svete, po Anheuser-Busch InBev a SABMiller na základe výnosov. Holandské pivovary spoločnosti Heineken sídlia v Zoeterwoude, ’s-Hertogenbosch a Wijlre. Pôvodný pivovar v Amsterdame bol zatvorený v roku 1988 a je z neho vytvorené múzeum, nazvané Heineken Experience.
Pivovarské závody.
Afrika a Stredný východ.
Heineken má 16 pivovarov v Afrike a Strednom východe.
Pacifická Ázia.
Pivovary v Pacifickej Ázii:
Európa.
Pivovary v Európe:
Amerika.
Pivovary v Amerike:
Pásková jednotka

Pásková jednotka (iné názvy: pohon magnetickej pásky, mechanika páskovej pamäte, neformálne pohon pásky, pásková mechanika) je v informatike hardvérové zariadenie, ktoré číta a zapisuje dáta na magnetickú pásku. Neskoršie páskové jednotky sa nazývali presnejšie kontinuálne pracujúca pásková jednotka (po anglicky streamer).
Páskové jednotky sa typicky používajú na vytváranie záloh obsahu pevných diskov. Cena páskovej jednotky je obyčajne vysoká, no samotné médiá majú cenu nízku a zároveň dlhú životnosť. Vyplatí sa teda pre ukladanie veľkého množstva dát.
Pásková jednotka je sekvenčné vstupne-výstupné zariadenie, pretože jednotka musí najprv previnúť magnetickú pásku do požadovaného miesta a potom až možno dáta čítať alebo zapisovať, čím vzniká pomerne dlhé oneskorenie (tzv. latencia). Na rozdiel od pevného disku tak neumožňuje priamy prístup (), kedy sú vo veľmi krátkom čase prístupné akékoľvek dáta umiestnené na médiu.
Sedembolestný ruženec

Sedembolestný ruženec je rímskokatolícka modlitba, ktorá sa modlí na špeciálnom ruženci.
Obsahuje 7 častí po 7 Zdravasoch s týmito tajomstvami: Simeonova predpoveď, útek do Egypta, hľadanie strateného Ježiša, krížová cesta – stretnutie Márie s Ježišom, Ježiš zomiera na kríži a Mária je pod ním, zloženie Ježiša z kríža do rúk Márie, pochovanie Ježiša.
Majstrovstvá klubov FIFA 2011 – Zostavy

Zostava tímov zúčastnených na majstrovstiev klubov FIFA 2011, ktoré sa uskutočnili od 8. do 18. decembra 2011 v Japonsku. Z každého tímu sa mohlo zúčastniť 23 hráčov. Celkovo sa zúčastnilo 160 hráčov zo 7 tímov.
Al-Sadd.
Tréner: Jorge Fossati
Auckland City FC.
Tréner: Ramon Tribulietx
FC Barcelona.
Tréner: Josep Guardiola
 
Espérance ST.
Tréner: Nabil Maaloul
C.F. Monterrey.
Tréner: Víctor Manuel Vucetich
 
Santos FC.
Tréner: Muricy Ramalho
 
Kashiwa Reysol.
Tréner: Nelsinho Baptista
Slovenská inovačná a energetická agentúra

Slovenská inovačná a energetická agentúra skrátene SIEA je štátna príspevková organizácia, ktorá poskytuje bezplatné energetické poradenstvo, sprostredkováva čerpanie finančnej pomoci, vypracováva energetické audity, koncepcie a štúdie a overuje hospodárnosť prevádzky sústav tepelných zariadení. Zriadená bola rozhodnutím ministerstva hospodárstva Slovenskej republiky č. 63/1999 s účinnosťou od 1. mája 1999. 
Oblasti pôsobnosti.
Medzi hlavné oblasti pôsobnosti SIEA patria:
História.
V minulosti pôsobila na území bývalého Československa – Československá Štátna energetická inšpekcia, ako orgán štátnej správy v oblasti špecializovanej kontroly hospodárenia s palivami a energiou. V rámci svojej kompetencie inšpektori tejto organizácie mohli formou finančných pokút sankcionovať spotrebiteľov za nehospodárne využívanie energie. Neskôr k týmto činnostiam pribudli i ďalšie aktivity ako odborné poradenstvo v racionalizácii využitia energie, vzdelávanie energetických špecialistov, poskytovanie konzultácií a rád o možnostiach efektívnejšieho využívania energie. Tým sa začal vytvárať priestor na pozitívnu motiváciu pre spotrebiteľov energie na znižovaní jej spotreby.
Následne po rozdelení federatívnej republiky prešli delimitáciou z Federálnej energetickej agentúry na Slovenskú energetickú inšpekciu aktivity agentúrnych činností, čím vznikla Slovenská energetická inšpekcia – Energetická agentúra. Nadobudnutím účinnosti Zákona č. 70/1998 Z. z. o energetike a zmene živnostenského zákona vykonáva štátny dozor nad dodržiavaním tohto zákona Štátna energetická inšpekcia. Tým sa vytvorili podmienky pre oddelenie energetickej inšpekčnej činnosti od agentúrnych aktivít.
Rozhodnutím ministra hospodárstva sa Slovenská energetická inšpekcia – energetická agentúra (SEI-EA) s účinnosťou od 1. mája 1999 pretransformovala na Slovenskú energetickú agentúru (SEA), príspevkovú organizáciu v pôsobnosti Ministerstva hospodárstva so zameraním najmä na oblasť ovplyvňovania racionalizácie využitia a dosahovania úspor energie.
Na základe Rozhodnutia č. 18/2007 ministra hospodárstva Slovenskej republiky sa dňom 1. apríla 2007 zmenil názov príspevkovej organizácie v pôsobnosti Ministerstva hospodárstva SR Slovenská energetická agentúra na Slovenská inovačná a energetická agentúra.
SIEA

SIEA môže byť skratka pre:
Pohon pásky

Pohon pásky môže byť:
Abbeho komparátor

Abbeho komparátor je prístroj na presné meranie vlnových dĺžok viditeľného svetla, ktorý ako prvý navrhol a zostrojil nemecký fyzik Ernst Karl Abbe. Namerané vlnové dĺžky porovnáva s tzv. porovnávacím spektrom.
Charakteristika.
Prístroj sa skladá z pevného a pohyblivého mikroskopu. V súčasnosti je meranie automatizované (snímanie kamerou, laserové meranie, počítačové spracovanie), čo zvyšuje presnosť a zrýchľuje celý proces.
Abbeho kondenzor

Abbeho kondenzor je optické zariadenie, ktoré sústreďuje a smeruje svetlo zo zdroja pomocou viacerých šošoviek na pozorovaný objekt. Jeho autorom je nemecký fyzik Ernst Karl Abbe. Využíva sa predovšetkým v mikroskopoch, kde umožňuje nasmerovať a zacieliť lúč svetla na preparát a významne tak zlepšiť kontrast najmä pri väčších zväčšeniach.
Abbeho refraktometer

Abbeho refraktometer je optický prístroj na meranie indexu lomu látok v kvapalnom až pevnom skupenstve. Prístroj pôvodne navrhol a zostrojil nemecký fyzik Ernst Karl Abbe. Vzorka sa umiestňuje medzi osvetľovací a merací hranol (presné meranie vyžadovalo rozptýlené a homogénne biele svetlo). Výsledok sa priamo odčítal na kalibrovanej stupnici.
&lt;br&gt;Dnešné refraktometre sú založené na rovnakom princípe, no do značnej miery automatizované; príslušný index lomu sa zobrazuje digitálne, udržujú automaticky stabilnú teplotu vzorky a sú schopné merať index lomu pri rôznych vlnových dĺžkach.
Miroslav Ballay

Prof. Mgr. Miroslav Ballay, PhD. (* 1978, Nitra) je slovenský divadelný kritik, teatrológ, estetik a vysokoškolský pedagóg.
Biografia.
V rokoch 20012004 bol interným doktorandom v Ústave literárnej a umeleckej komunikácie Filozofickej fakulty UKF (odbor estetika a dejiny estetiky). Publikoval v divadelnom magazíne Javisko. V súčasnosti vydáva recenzie v divadelnom časopise KOD – konkrétne o divadle. Od roku 2004 prednáša na Katedre kulturológie Filozofickej fakulty UKF. Centrom jeho záujmu je interpretácia divadelného diela. Vydal monografiu "Ticho v divadelnom diele" (2006). Je autorom sémanticky a semioticky zameraných štúdií. Vedie vysokoškolské divadlo VYDI pri Univerzite Konštantína Filozofa v Nitre, ktoré sa autorsky zameriava predovšetkým na kolektívnu tvorbu. Dramaturgicky sa spolupodieľal na divadelných inscenáciách "Vraždenie neviniatok" (2001), "Plot" (2004), "Bezhlavo a napäto" (2005). Venuje sa tiež tvorivým dielňam a seminárom z divadelného i filmového umenia.
V roku 2023 ho prezidentka SR Zuzana Čaputová vymenovala za profesora v odbore kulturológia.
The One That Got Away

 
„The One That Got Away" je singel americkej speváčky a skladateľky Katy Perry. Pieseň napísala Katy Perry, Lukasz Gottwald a Max Martin. Pieseň má stredné tempo popovej balady a je o stratenej láske.
"The One That Got Away", mal kladné hodnotenie od väčšiny hudobných kritikov, ktorý pochválili Katy Perry za jej vážny tón. Pieseň bola vydaná 4. októbra 2011 vydavateľstvom Capitol Records ako šiesty singel z albumu Teenage Dream, a nasledovalo vydanie videoklipu, ktorého režisérom bol Floria Sigismondi, video malo premiéru v 11. novembra a hlavnú úlohu po boku Katy Perry si zahral herec Diego Luna.
Pieseň sa dostala do top 10 v americkom singlovom rebríčku Billboard Hot 100, Katy Perry sa tak z albumu Teenage Dream podarilo dostať šesť singlov do top 10 a tak sa stala siedmim umelcom, ktorý to v 53 ročnej histórií Billboardu dokázal. K piesni bol nahraný aj oficiálny remix s rapperom B.o.B, ktorý sa v digitálnych obchodov začal predávať 20. decembra 2011. Táto verzia je súčasťou nemeckého vydania albumu Teenage Dream.
Peter Liba

Prof. PhDr. Peter Liba, DrSc. (* 27. jún 1931, Klenov† 25. september 2020, Nitra) bol slovenský literárny vedec, kritik, kulturológ a vysokoškolský pedagóg.
Životopis.
Po maturite na Gymnáziu v Gelnici vyštudoval roku 1957 slovenčinu a históriu na Filozofickej fakulte UK. Titul PhDr. získal roku 1968. Po ukončení vysokoškolského štúdia pracoval v Bibliografickom ústave Matice slovenskej v Martine. Venoval sa literárnej histórii, bibliografii a edičnej práci.
Z Matice slovenskej odišiel roku 1973 na Pedagogickú fakultu v Nitre. V rokoch 1991 – 1993 bol dekanom Pedagogickej fakulty UKF v Nitre, v rokoch 1993 – 1995 rektorom Vysokej školy pedagogickej a v rokoch 1995 – 1999 rektorom UKF. Založil a niekoľko rokov viedol Katedru kulturológie Filozofickej fakulty UKF. Bol editorom, spoluautorom viacerých odborných bibliografií kníh 20. storočia, zborníkov a príručných slovníkov. Od r. 1994 predseda SOK (teória a dejiny slovenskej literatúry) a od r. 1994 predseda obhajob komisie pre DrSc. (literárna veda, teória a dejiny slovenskej literatúry, literárna komparatistika).
Roku 1998 sa stal čestným občanom mesta Nitra.